Γιόσσε Λιιφερίνξε

Ο Γιόσσε Λιιφερίνξε (φλαμανδικά: Josse Lieferinxe, δραστηριοποιήθηκε κατά την περίοδο 1493–1503/08) ήταν Φλαμανδός ζωγράφος, παλαιότερα γνωστός με το συμβατικό όνομα "Δάσκαλος του Αγίου Σεβαστιανού".

Βίος
Ελάχιστα στοιχεία είναι γνωστά για τον ζωγράφο. Πιθανότατα γεννήθηκε (χρονολογία άγνωστη)Σε πολλούς ιστοχώρους στο Διαδίκτυο αναφέρεται ότι έζησε κατά την περίοδο 1403 - 1508. Αυτό είναι ασφαλώς εσφαλμένο, δεδομένου ότι δεν είναι δυνατό να δημιουργήσει τα σημαντικότερα έργα του σε ηλικία τεσσάρων ετών. στην κομητεία του Αινώ, η οποία τότε αποτελούσε τμήμα των περιοχών που κατείχαν οι Δούκες της Βουργουνδίας.Το όνομά του υποδηλώνει ότι ο ίδιος ή κάποιος άμεσος πρόγονός του προερχόταν από το Λιιφερίνγκεν, κοντά στο Ανγκιάν.

Ο Λιιφερίνξε τεκμηριώνεται ως "Πικαρδός" στις περιοχές της Αβινιόν, του ΑιξGoogle Books: Virginia Reinburg, French Books of Hours: Making an Archive of Prayer, C.1400-1600, Cambridge University Press, 2 Φεβ 2012 - 297 σελίδες, σελ. 179 και της ΜασσαλίαςΜουσείο του Λούβρου κατά τα τέλη του 15ου - αρχές 16ου αιώνα. Αναφέρεται για πρώτη φορά στην Προβηγκία το 1493.Thiébaut Dominique. "Lieferinxe, Josse." Grove Art Online. Oxford Art Online. Oxford University Press. Web. 2 November. 2013. Συνεπώς κατατάσσεται ανάμεσα στους ζωγράφους της Σχολής της Προβηγκίας, της οποίας τα πλέον διακεκριμένα μέλη των προηγουμένων γενεών, προέρχονταν από τον γαλλόφωνο απώτερο βορρά, όπως οι Μπαρτελεμύ ντ' Άικ και ο Ενγκερράν Καρτόν (Enguerrand Quarton).

Το 1503 νυμφεύτηκε τη Μισέλ, θυγατέρα του Ζαν Σανζνέ (Jean Changenet), του πλέον διακεκριμένου ζωγράφου της Αβινιόν εκείνη την εποχή, στο εργαστήριο του οποίου φαίνεται ότι "ωρίμασε" το ύφος του. Το 1505 αναφέρεται ως ζων, ενώ το 1508 ως αποδημήσας.

Πριν καθοριστεί από τον Τσαρλς Στέρλινγκ],Sterling, "The Master of St. Sebastian", Gazette des Beaux-Arts 22 (1942:135) and "Saint Sebastian Interceding for the Plague-stricken", The Art Quarterly 8 (1945:216). ο οποίος συνέδεσε την εργασία του μέσω κάποιου εγγράφου, αναφερόταν με το συμβατικό όνομα "Δάσκαλος του Αγίου Σεβαστιανού", μέσω ενός πολυπτύχου αποτελούμενου από οκτώ σκηνές με τις πράξεις και τα θαύματα των Αγίων Σεβαστιανού και Ρος (Saint Roch), προστατών από την Μαύρη πανώλη. Το έργο παραγγέλθηκε το 1497 από την εκκλησία Nôtre Dame des Accoulés της Μασσαλίας. Την παραγγελία αρχικά είχε δεχθεί ο Μπερναρντίνο Σισμόντι, ο οποίος απεβίωσε πριν προλάβει να την ολοκληρώσει. Στις αρχές του 20ού αιώνα, οι πτέρυγες του πολυπτύχου είχαν ευρέως διασπαρεί σε μουσεία. Πάνελ με τον "βίο της Παρθένου" επίσης αναγνωρίστηκαν ως έργα του "ανώνυμου" δασκάλου του Αγ. Σεβαστιανού: Δυο πάνελ ζωγραφισμένα και στις δύο πλευρές (μουσείο Καλβέ, Αβινιόν), η "Περιτομή", με την Αγία Αικατερίνη στο πίσω μέρος της και ο "Ευαγγελισμός" με τον "Άγιο Γεώργιο να φονεύει τον Δράκοντα". Ένα ακόμη, με τον "Γάμο της Παρθένου" στα Βασιλικά Μουσεία του Βελγίου και ένα τρίτο, σε θραύσματα, επίσης ζωγραφισμένο και στις δύο πλευρές του, βρίσκεται στο Μουσείο του Λούβρου.Julius S. Held, "Little-Known French Paintings of the Fifteenth Century" The Burlington Magazine 94 No. 589 (April 1952:99–108) p. 99, note 4.

Επιλεγμένα έργα
Πλήρης κατάλογος των έργων του καλλιτέχνη βρίσκεται στη Βάση Δεδομένων Κέντρου Μελέτης ζωγραφικής του 15ου αιώνα.
Βίος και Θαύματα του Αγίου Σεβαστιανού, 1497.
Ο Άγιος Σεβαστιανός προ του Διοκλητιανού, 1497 (Μουσείο Ερμιτάζ).
Ο Άγιος Σεβαστιανός καταστρέφει ειδωλολατρικά σύμβολα, 1497 (Μουσείο Τέχνης Φιλαδέλφεια).
Ο Άγιος Σεβαστιανός μεσολαβεί για τους προσβεβλημένους από τη Μαύρη Πανώλη
Το Μαρτύριο του Αγίου Σεβαστιανού, 1497, και δύο ακόμη πάνελ (Μουσείο Τέχνης Φιλαδέλφεια). (On-line εικονογραφήσεις).
 Ο Άγιος Σεβαστιανός μεσολαβεί για τους προσβεβλημένους από τον λοιμό, 1497(Μουσείο Τέχνης Γουόλτερς, Βαλτιμόρη).
Προσκυνητές στον τάφο του Αγίου Σεβαστιανού, Εθνική Πινακοθήκη Παλαιάς Τέχνης, Ρώμη.
Ο Αρχάγγελος Μιχαήλ φονεύει τον Δράκοντα, (Μουσείο Πτι Παλαί, Αβινιόν).
Επίσκεψη τριών Αγγέλων στον Αβραάμ, χρονολογούμενο το 1500 (Συλλογή Kress, Μουσείο Τέχνης Ντένβερ.
Η Σταύρωση (Μουσείο του Λούβρου)
Ρετάμπλ. Διεσπαρμένες πτέρυγες και άλλα στοιχεία Βασιλικά Μουσεία Καλών Τεχνών του Βελγίου,  Μουσείο του Λούβρου, Μουσείο Καλβέ, Αβινιόν).
Ecce Homo (Αμβροσιανή Βιβλιοθήκη). (Καταχώρηση καταλόγου)
Pietà (Αμβέρσα)
Προσκύνηση του μικρού Ιησού, στο πίσω μέρος του πάνελ Ο επίσκοπος Άγιος (Μουσείο του Λούβρου)
Η Επίσκεψη, στο πίσω μέρος του πάνελ Αγία Λουκία (Μουσείο του Λούβρου)

 Δείτε επίσης 
 Κατάλογος Φλαμανδών ζωγράφων

 Παραπομπές 

Περαιτέρω ανάγνωση
Ring, Grete. "A Century of French Painting, 1400–1500". (London): Phaidon Press, 1949.

Εξωτερικοί σύνδεσμοι

Web Gallery of Art: Josse Lieferinxe

Κατηγορία:Φλαμανδοί ζωγράφοι